text: [{"text_idx": "#000001", "text": "Her ver\u00f0ur greitt fra\u0301 um GNSS (GPS), referencunet, k-skipanir, geoidur og fixpunkt."}, {"text_idx": "#000003", "text": "Til ber hja\u0301 fyrit\u00f8kum sum fa\u0301ast vi\u00f0 landma\u0301ting og hja\u0301 byggifel\u00f8gum, sum hava gravimaskinur vi\u00f0 GPS, at bru\u0301ka GNSS st\u00f8\u00f0irnar hja\u0301 Umhv\u00f8rvisstovuni og harvi\u00f0 na\u0301a centimetur neyvleika. Hesin uppma\u0301tingarha\u0301ttur kallast RTK (Real Time Kinematic)."}, {"text_idx": "#000004", "text": "Fyrit\u00f8kur, sum ynskja at bru\u0301ka GNSS st\u00f8\u00f0irnar til RTK ma\u0301tingar, kunnu seta seg i\u0301 samband vi\u00f0 Umhv\u00f8rvisstovuna."}, {"text_idx": "#000005", "text": "Ta\u00f0 ber eisini til at heinta (downloada) da\u0301tur fra\u0301 teimum 4 GNSS st\u00f8\u00f0unum a\u0301 netinum. Talan er um RINEX da\u0301tur (Receiver Independent Exchange) sum ma\u0301ta knattst\u00f8\u00f0una hv\u00f8rt sekund og 30. hv\u00f8rt sekund hv\u00f8nn dag a\u0301ri\u00f0 runt.Vi\u00f0 GNSS da\u0301tum t\u00f8kum a\u0301 netinum, er m\u00f8guligt at logga egnar GPS ma\u0301tingar i\u0301 lendinum og si\u0301\u00f0ani at r\u00e6tta u\u0301rsliti\u00f0 heima aftana\u0301 (ta\u00f0 kallast Post-processing). GNSS da\u0301turnar kunnu bru\u0301kast i\u0301 sambandi vi\u00f0 dronuflu\u0301gvingar og geodetiskar uppma\u0301tingar og anna\u00f0, har neyvleikin av uppma\u0301tingunum er av sto\u0301rum ty\u0301dningi. Somulei\u00f0is ber til at b\u00f8ta um eldri GPS ma\u0301tingar, ta\u00f0 veri\u00f0 seg innan landma\u0301ting og gransking. GNSS ma\u0301tingar aftur til endan av 2019 liggja nu\u0301 t\u00f8kar a\u0301 netinum."}, {"text_idx": "#000007", "text": "Ny\u0301ggjasta krossskipanin nevnist FOTM. FOTM samsvarar vi\u00f0 ta matematisku k-skipanina, X peikar eystureftir og Y nor\u00f0ureftir, sum vi\u0301st vi\u00f0 gr\u00f8num a\u0301 myndini ni\u00f0anfyri. Y a\u0301sin er samanfallandi vi\u00f0 7\u00b0 V"}, {"text_idx": "#000008", "text": "I\u0301 krossskipanini FK89, peikar Y nor\u00f0ureftir og X peikar vestureftir, vi\u0301st vi\u00f0 sv\u00f8rtum a\u0301 myndini. Nullpunkti\u00f0 er i\u0301 62\u00b0 N og 9\u00b0 V og hevur hetta punkt krosst\u00f8lini (Y,X)=(700.000 m, 700.000 m). Legg til merkis, at i\u0301 mun til ta matematisku krossskipanina, so peikar X til vinstru og haraftrat ver\u00f0ur Y nevnt fyrst."}, {"text_idx": "#000009", "text": "A\u0301 myndini s\u00e6st eisini krossskipan UTM, sum er vi\u0301st vi\u00f0 rey\u00f0um. Flestu lond her um lei\u00f0ir eru i\u0301 fer\u00f0 vi\u00f0 at umleggja krossskipanirnar til UTM."}, {"text_idx": "#000012", "text": "I\u0301 d\u00f8minum ver\u00f0ur sama positio\u0301n vi\u0301st i\u0301 ymiskum k-skipanum."}, {"text_idx": "#000013", "text": "Um FK89 ver\u00f0ur bru\u0301kt, kunnu hesir parametrar bru\u0301kast. Feilurin er 10 cm i\u0301 To\u0301rshavn, men \u00f8kist tess longri fjarst\u00f8\u00f0an er fra\u0301 To\u0301rshavn. I\u0301 Klaksvi\u0301k 1 metur, Tv\u00f8royri 2 metrar og i\u0301 Akrabergi er feilurin 21\u20442 metur!"}, {"text_idx": "#000014", "text": "Endama\u0301li\u00f0 vi\u00f0 innf\u00f8ring av FOTM er at fa\u0301a eina kortskipan, sum byggir a\u0301 altjo\u0301\u00f0a standardar og ti\u0301 kann bru\u0301kast i\u0301 uppma\u0301tingarto\u0301lum og kortforritum uttan sertillagingar. Samstundis er skipanin so ha\u0301tta\u00f0, at hon vi\u00f0 fyrimuni kann bru\u0301kast i\u0301 F\u00f8royum til neyvar uppma\u0301tingar, ti\u0301 talan er um li\u0301tla skalabroyting.FVR09 er ein ny\u0301ggj og neyv h\u00e6ddarskipan, sum byggir a\u0301 ny\u0301ggjar vatnst\u00f8\u00f0uma\u0301tingar, tyngdarma\u0301tingar og nivellement. Vi\u00f0 hesi skipan, er munandi betri samsvar millum h\u00e6ddarpunktini i\u0301 landinum."}, {"text_idx": "#000015", "text": "FOTM er stytting fyri kortprojektio\u0301nina FOroyar Transversal Mercator. Eisini s\u00e6st heiti Faroe TM.Kortprojektio\u0301nin ber altjo\u0301\u00f0a heiti EPSG::5316 og a\u0301 ber til at si\u0301ggja parametrararnar, sum galda fyri projektio\u0301nina."}, {"text_idx": "#000016", "text": "FVR09 er stytting fyri Faroe Islands Vertical Reference 2009. Av ti\u0301 at munur upp i\u0301 1\u20442 m kann vera millum gamlar h\u00e6ddir (Z89) og ny\u0301ggjar i\u0301 FVR09, er sera umra\u0301\u00f0andi alti\u0301\u00f0 at bru\u0301ka FVR09 h\u00e6ddir, ta\u0301 arbeitt ver\u00f0ur i\u0301 FOTM.H\u00e6ddarskipanin ber altjo\u0301\u00f0a heiti EPSG::5317 og a\u0301 ber til at si\u0301ggja meira um h\u00e6ddarskipanina.FOTM + FVR09 hevur altjo\u0301\u00f0a heiti EPSG::5318."}, {"text_idx": "#000017", "text": "H\u00e6ddir a\u0301 fixpunktum, eru h\u00e6ddir yvir sjo\u0301varma\u0301lanum. Ta\u0301 GPS ver\u00f0ur bru\u0301kt til h\u00e6ddarma\u0301ting, ver\u00f0ur h\u00e6ddin hinvegin ikki ma\u0301ld i\u0301 mun til sjo\u0301varma\u0301lan, men i\u0301 mun til ellipsoiduna (i\u0301 datum WGS84). WGS84 ellipsoidan i\u0301 F\u00f8royum liggur umlei\u00f0 56 metur undir sjo\u0301varma\u0301lanum. Myndin ni\u00f0anfyri vi\u0301sir hvussu no\u0301gv skal dragast fra\u0301 eini gps ma\u0301ldari h\u00e6dd fyri at fa\u0301a h\u00e6ddina yvir sjo\u0301varma\u0301lan.Minsti munurin er i\u0301 Akrabyrgi 55,55 mSt\u00f8rsti munur er i\u0301 Mykinesi 56,93 mNevnast kann at i\u0301 flestu GPS\u2019arum eru hesar r\u00e6ttingar innbygdar."}, {"text_idx": "#000018", "text": "Geoidan FOGEOID2012.02, er gj\u00f8rd u\u0301t fra\u0301 nivellementi, tyngdarma\u0301tingum, gpsma\u0301tingum og vatnst\u00f8\u00f0uma\u0301tingum i\u0301 2009 og 2010. Neyvleikin i\u0301 me\u00f0in\u00f8kinum (har landfast er) ma\u0301 metast at vera betri enn 2 cm."}, {"text_idx": "#000019", "text": "F\u00f8royska geoidan. 5 cm er millum kurvarnar."}, {"text_idx": "#000020", "text": "Newest geoid in different formats"}, {"text_idx": "#000022", "text": "Eitt fixpunkt er eitt uppma\u0301tingarpunkt i\u0301 lendinum vi\u00f0 kendari positio\u0301n. Fixpunkt hava eitt X- og eitt Y-vir\u00f0i i\u0301 eini krossskipan. No\u0301gv fixpunkt hava eisini eitt Z-vir\u00f0i, sum er h\u00e6ddin yvir sjo\u0301varma\u0301lan. A\u0301 myndini omnfyri si\u0301ggjast ymisk fixpunkt."}, {"text_idx": "#000025", "text": "Arbei\u00f0s\u00f8kirMatrikulLand- og sjo\u0301kortLandsfo\u0301lkayvirlit og navnama\u0301lTingly\u0301singElveitingareftirlitArbei\u00f0s\u00f8kirOrkaSko\u0301gr\u00f8ktNa\u0301ttu\u0301ruverndUmhv\u00f8rvisverndNor\u00f0urlendskt samstarvSnarvegirGo\u0301\u00f0kenningar og loyvirKunnger\u00f0artalvaStarvsfo\u0301lkOy\u00f0ubl\u00f8\u00f0Umhv\u00f8rvisstovanUm Umhv\u00f8rvisstovunaStarvsfo\u0301lkSambandPrivatli\u0301vspolitikkur"}, {"text_idx": "#000026", "text": "MatrikulLand- og sjo\u0301kortLandsfo\u0301lkayvirlit og navnama\u0301lTingly\u0301singElveitingareftirlit"}]